කැළණිවැලි මාර්ගයේ කොළඹ කොටුව දක්වා වන දුම්රිය ධාවනය ද බේස්ලයින් දුම්රිය ස්ථානය දක්වා සීමා කෙරුණු අතර, රාගම දුම්රිය ස්ථානයේ සිට කොළඹ දෙසට කිසිදු දුම්රියක් ධාවනය නොවූ බවයි වාර්තා වන්නේ.මේ අතර, කොළඹ - නුවර මාර්ගයේ කොළඹ දෙසට ධාවනය වු දුම්රිය කිහිපයක් අද පෙරවරුවේ එඩෙරමුල්ල දුම්රිය ස්ථානය ආසන්නයේ එක් මං තීරුවක නතර කර තිබෙනු දක්නට ලැබුණු බවයි ප්‍රදේශයේ හිරු වාර්තාකරු සඳහන් කළේ.එමෙන්ම මුහුදුබඩ මාර්ගයේදී බෙලිඅත්ත, ගාල්ල සහ මාතර සිට මරදාන දක්වා ධාවනය වූ දුම්රිය කොම්පඤ්ඤවිදීය සහ කොල්ලූපිටිය යන දුම්රිය ස්ථාන අතර කොළඹ දෙසට වන මං තීරුවේ එක පෙළට නවතා තිබෙනු දක්නට ලැබුණා.මේ හේතුවෙන් මගීන් දුම්රියෙන් බැස ප්‍රධාන මාර්ග වලට පිවිස බස්රථ වලින් සිය ගමන් පහසුකම් සලසා ගැනීමට කටයුතු කළ බවයි වාර්තා වුණේ.කෙසේ වෙතත්, දුම්රිය ගමනාගමන අධිකාරි වී.එස්. පොල්වත්තගේ සඳහන් කළේ මේ වන විට සංඥා දෝෂය යථා තත්ත්වයට පත් කර ඇති බවයි.